Fearnleys olympiske ærespris

**Fearnleys olympiske og paralympiske ærespris** er en norsk idrettspris som ble satt opp av skipsreder Thomas Fearnley (1880–1961) i forbindelse med vinter-OL i Oslo 1952. Prisen består av en statuett i bronse, modellert av Per Palle Storm, etter den antikke hellenske skulptøren Myrons statue Discobolus («diskoskasteren»). Prisen gis for «fremragende prestasjoner» av en norsk OL-deltaker. Det er Norges idrettsforbund og olympiske og paralympiske komité som tildeler prisen til norske idrettsutøvere som har utmerket seg utover det vanlige i OL. Det er ikke mulighet for å vinne prisen flere ganger. Fra 2022 tildeles prisen også utøvere i paralympiske leker og prisens navn ble endret *Fearnleys olympiske ærespris* til *Fearnleys olympiske og paralympiske ærespris*.

## Historie
De første prisene gikk til skøytekongen Hjalmar Andersen fra vinter-OL i Oslo og skytteren Erling Kongshaug som vant en svært tett konkurranse i miniatyr i Sommer-OL 1952 i Helsingfors. Med unntak av Sommer-OL 1964 (ingen medaljer til Norge) og Sommer-OL 1980 (norsk boikott) er det tildelt priser etter alle olympiske leker siden 1952.

I 1991 ble prisen tildelt idrettslederen Arne B. Mollén for lang og tro tjeneste for norsk olympisk idrett. Mollén er så langt den eneste som har fått prisen basert på andre meritter enn sportslig olympisk deltakelse. Tildelingen er også den eneste utenom år med olympiske leker.

Det ble fra starten tildelt én pris til en olympisk mester fra vinterlekene og én fra sommerlekene, men statuttene for tildelingen er ikke låst til slike føringer. «Gullfireren» fra kanopadlingen (K4 1000 meter) i 1968 var det første lag som ble tildelt æresprisen. Senere har også brødrene Alf og Frank Hansen (1976), kvinnelandslaget i fotball (2000), samt kvinnelandslaget i håndball (2008), mottatt prisen for laginnsats. For seieren i Flying Dutchmann i 1960 fikk bare rormann Peder Lunde jr. tildelt ærespisen; 64 år seinere fikk også Bjørn Bergvall tildelt æresprisen.

Ved tre anledninger har prisen gått til sølvvinnere. Første gang til Grete Waitz som fikk prisen etter sitt sølv på maraton i 1984. Ved neste tildeling fikk skihopperen Erik Johnsen prisen for sitt sølv i skihopp, stor bakke. I de to lekene, Sommer-OL 1984 og Vinter-OL 1988 hadde ikke Norge noen gullvinnere. Bartosz Piasecki ble tildelt prisen for sin sølvmedalje i fekting i Sommer-OL 2012. Ved en anledning har prisen gått til bronsemedaljevinnere, da Are Strandli og Kristoffer Brun ble tildelt prisen for sin bronse i dobbeltsculler lettvekt i Sommer-OL 2016.

Etter Sommer-OL 1988 ble for første gang to utøvere fra ulike sportsgrener tildelt prisen, Tor Heiestad og Jon Rønningen. I 1996 ble også både 800 meterløperen Vebjørn Rodal og padleren Knut Holmann tildelt prisen denne doblingen av prisen etter Sommer-OL ble gjentatt i 2000, 2004 og sist i 2008. I forbindelse med vinter-OL er det opprettholdt én prisvinner, og så langt har ingen lag mottatt prisen i vinteridrett.

I 2022 ble prisen utvidet til å omfatte utøvere i paralympiske leker med tildeling til sprinteren Salum Ageze Kashafali etter Paralympiske sommerleker 2020 (arrangert i 2021) og til alpinisten Jesper Saltvik Pedersen etter Paralympiske vinterleker 2022. Inkluderingen ble ansett som en milepæl for paralympiske utøvere.

## Vinnere
Kilde for oversikten er NIF.

## Galleri av vinnere

Fil:3943_Hjalmar_Andersen.jpg|Hjalmar «Hjallis» Andersen, første vinner i 1952
Fil:Erling_Kongshaug_1952.jpg|Erling Kongshaug, første vinner i 1952
Fil:Hallgeir_Brenden_3.jpg|Hallgeir Brenden, vinner i 1956
Fil:Egil_Danielsen_1956.jpg|Egil Danielsen, vinner i 1956
Fil:Knut_Johannesen_1962b.jpg|Knut «Kupper'n» Johannesen, vinner i 1960
Fil:Peder_Lunde_Jr_and_Bjørn_Bergvall_1960.jpg|Peder Lunde jr. (venstre) og Bjørn Bergvall, vinnere i 1960
Fil:Toralf_Engan_1962.jpg|Toralf Engan, vinner i 1964
Fil:Knut_Johannesen_1962b.jpg|Ole Ellefsæter, vinner i 1968
Fil:Egil Søby, Tore Berger, Steinar Amundsen, Jan Johansen 1968.jpg|Egil Søby, Tore Berger, Steinar Amundsen, Jan Johansen, vinnere i 1968
Fil:Pål_Tyldum_1972b.jpg|Pål Tyldum, vinner i 1972
Fil:Knudsen crop.jpg|Knut Knudsen, vinner i 1972
Fil:Sten_Stensen.jpg|Sten Stensen, vinner i 1976
Fil:Alf_Hansen_1978.jpg|Alf Hansen, vinner i 1976
Fil:Frank Hansen 1971.jpg|Frank Hansen, vinner i 1976
Fil:Wereldkampioenschappen_schaatsen_junioren_allround_in_Assen_Bjorg_Eva_Jensen_(N,_Bestanddeelnr_930-6402.jpg|Bjørg Eva Jensen, vinner i 1980
Fil:Eirik_Kvalfoss_1986.jpg|Eirik Kvalfoss, vinner i 1984
Fil:Grete_Waitz_(NYC_Marathon,_2010)_2.jpg|Grete Waitz, vinner i 1984
Fil:Bjørn_Dæhlie_2011-01-26_001_(cropped).jpg|Bjørn Dæhlie, vinner i 1992
Fil:Vebjorn_Rodal_Klabu2010.jpg|Vebjørn Rodal, vinner i 1996
Fil:Ådne_Søndrål.JPG|Ådne Søndrål, vinner i 1998
Fil:Hege_Riise_(2017).jpg|Kvinnelandslaget i fotball og Hege Riise, vinner i 2000
Fil:Bjoerndalen_cutout.JPG|Ole Einar Bjørndalen, vinner i 2002
Fil:Andreas_Thorkildsen_2008_cropped.jpg|Andreas Thorkildsen, vinner i 2004
Fil:Kjetil_André_Aamodt_(bilde_01).JPG|Kjetil André Aamodt, vinner i 2006
Fil:Marit_Breivik_leseambassadør_(cropped).jpg|Kvinnelandslaget i håndball og Marit Breivik, vinner i 2008
Fil:Aviron_2015_-_World_Championships_-_29_(Olaf_Tufte_-_cropped).JPG|Olaf Tufte, vinner i 2008
Fil:Marit_Bjørgen.jpg|Marit Bjørgen, vinner i 2010
Fil:Bartosz_Piasecki_Challenge_SNCF_Reseau_2016_t113242.jpg|Bartosz Piasecki, vinner i 2012
Fil:Kjetil_Jansrud_Hinterstoder_2011.jpg|Kjetil Jansrud, vinner i 2014
Fil:Ruder-EM 2016 26.JPG|Are Strandli og Kristoffer Brun, vinner i 2016
Fil:Maren_Lundby_(NOR)_2019.jpg|Maren Lundby, vinner i 2018
Fil:2022-08-19_European_Championships_2022_–_Men's_400_Metres_Hurdles_by_Sandro_Halank–031.jpg|Karsten Warholm, vinner i 2020
Fil:Salum_Ageze_Kashafali_3854.jpg|Salum Ageze Kashafali, vinner i 2020
Fil:2023-02-12_BMW_IBU_World_Championships_Biathlon_Oberhof_2023_–_Women_10_km_Pursuit_by_Sandro_Halank–094.jpg|Marte Olsbu Røiseland, vinner i 2022
Fil:2018 European Athletics Championships Day 5 (30) (cropped).jpg|Jakob Asserson Ingebrigtsen, vinner i 2024 
Fil:Tommy Urhaug i bronsefinalen (29341838940) (cropped).jpg|Tommy Urhaug, vinner i 2024 


## Referanser


## Se også
*Regjeringens paralympiske ærespris